ניב גלבוע

ניב גלבוע (נולד ב-27 בדצמבר 1968) הוא עיתונאי, מגיש טלוויזיה ומבקר מסעדות. פעיל ויוצר תוכן בנושאי קולינריה וביקורת מסעדות במספר רב של אתרים ורשתות חברתיות, ביניהן יוטיוב, אינסטגרם, וטיקטוק. שימש בעבר כמגיש ויוצר דוקו בקשת, והיה עורך, מגיש וכתב בערוץ 10. כיום בעל תוכנית ב-I24NEWS.

== ביוגרפיה ==

=== ראשית חייו ===
אמו, שולמית גלבוע, היא סופרת, שערכה את המוסף לספרות בעיתון "ידיעות אחרונות". אביו, אלי גלבוע, היה ראש החוג לפילוסופיה של החינוך במכללת לוינסקי לחינוך. 

גלבוע עבר קורס כתבים צבאיים ושירת ככתב בביטאון אגף האפסנאות. הוא בוגר תואר ראשון בהיסטוריה כללית בהצטיינות מאוניברסיטת תל אביב.
עם שחרורו מצה"ל הגיש מבזקים ויומנים בגלי צה"ל. ערך במשך שנתיים את "בוקר טוב ישראל" ובהמשך עבר לשמש כראש דסק בעיתון "חדשות". לאחר מכן היה מגיש החדשות המקומיות של חברת "הוט" באזור תל אביב.

=== קריירה ===
ערך את מהדורת "חדשות השבת" בהגשת אשרת קוטלר בערוץ 10, והגיש מבזקי חדשות ותוכניות בערוץ. בין השנים 2008–2014 ניהל את מחלקת הרדיו של ערוץ 10, בה היה אחראי על מבזקי חדשות 10 ברדיו האזורי והיה אחראי על מבזקני הערוץ. החל מ-2009 הגיש בערוץ 10 פינה בתוכנית "לילה כלכלי", שעסקה בביקורת מסעדות, בעיקר ארוחות עסקיות ברחבי הארץ, ולעיתים הגיש את כל התוכנית וגם את התוכנית "חמש עם רפי רשף". בנוסף, הגיש, עד שנת 2010, את תוכנית הרדיו "שישי עם ניב גלבוע" ברדיו ללא הפסקה עד 2010.

בשנת 2016 הודיע על פרישתו מערוץ 10 לטובת הגשת תכנים דיגיטליים בשיתוף פעולה עם חברת האשראי דיינרס. הוא פתח אז בלוג, החל לכתוב טורים באתרי אינטרנט, והתארח בערוצי הטלוויזיה השונים, תחת כובעו כמבקר מסעדות ועיתונאי.

בנובמבר 2017 חזר לעבודה קבועה בטלוויזיה, כשהצטרף ל"קשת" ככתב התוכנית "אנשים".

בפברואר 2021 החל לשדר את הפודקאסט "ידועים בציבור" לצד יעל רגב.<ref></ref>

גלבוע מנהל ערוץ יוטיוב, בו הוא מעלה ביקורת מסעדות, ומפעיל חשבון טיקטוק שעוסק באותו התחום.

בספטמבר 2022 ראה אור ספרו: "50 המסעדות הטובות בישראל וכל הסודות מאחורי הקלעים".

באוקטובר 2022 השתתף בסרטון יוטיוב בנושא בישול בערוץ "Inde Game" בתור שופט.<ref></ref>

בנובמבר 2022 השתתף בתוכנית המציאות "MKR המטבח המנצח: VIP עונה 3", כבן-זוגה של השחקנית חנה לסלאו.

בפברואר 2024 עזב את ערוץ 13 והצטרף לערוץ החדשות החדש בעברית של i24NEWS, שם הוא מגיש את התכנית "מדד גלבוע".

== חיים אישיים ==
מתגורר בתל אביב.

בשנת 2014 נבחר לאחד מ-25 הלהט"בים המשפיעים בתקשורת.

אחיו הם האמן איתמר גלבוע, שפעיל באמסטרדם, ודניאל בן-אליעזר, דוקטור לפסיכולוגיה.

==קישורים חיצוניים==

* 
* 
* 
*
* [https://web.archive.org/web/20160303201426/http://www.nana10.co.il/search/DefaultUTF8.asp?g=1&gr=0&p=48&fbs=0&ServiceDomain=&SourceService=120&cr=1&rd=1&cx=partner-pub-7699565714483996:4cpkrwyo35t&cof=FORID:11&AutoRedirect=1&q=ניב+גלבוע&search_btn.x=12&search_btn.y=14 כתבות של ניב גלבוע ב"חדשות 10"]
* [http://news.nana10.co.il/Section/?SectionID=11204 סדרת כתבות הנוסטלגיה במהדורה המרכזית]
* [https://web.archive.org/web/20100112050126/http://food.nana10.co.il/Section/?SectionID=11116 ביקורות הארוחות העסקיות] של גלבוע בתוכנית "לילה כלכלי"
* 
* 
* 
* 

== הערות שוליים ==

קטגוריה:אנשי טלוויזיה ישראלים
קטגוריה:בוגרי אוניברסיטת תל אביב
קטגוריה:בוגרי תיכון חדש
קטגוריה:טיקטוקרים ישראלים
קטגוריה:יוטיוברים ישראלים
קטגוריה:כתבים צבאיים ישראלים
קטגוריה:מבקרי מסעדות ישראלים
קטגוריה:מתחרי MKR המטבח המנצח
קטגוריה:סגל גלי צה"ל
קטגוריה:סגל ערוץ עשר
קטגוריה:עיתונאים ישראלים
קטגוריה:עיתונאים להט"בים ישראלים
קטגוריה:ערוץ עשר: שדרנים, שחקנים ומנחים
קטגוריה:שדרני רדיו ישראלים
קטגוריה:ישראלים שנולדו ב-1968
קטגוריה:אתאיסטים ישראלים